Polisiebeamptes vas oor beweerde seksnetwerkSes mans is in hegtenis geneem in Nelspoort, tussen Beaufort-Wes en Drie Susters nadat ŉ beweerde seksnetwerk hier oopgevlek is waarvan vyf meisies tussen die ouderdom van 12 en 15 betrokke is. Die Burger berig dat die ses mans, waaronder drie polisiebeamptes, sedert Maandagaand in hegtenis geneem is. Die mans word onder meer aangekla van statutêre verkragting, seksuele misbruik van minderjarige meisies en mensehandel. ŉ 12-jarige meisie, vermoedelik ŉ seksslaaf, is na bewering in twee van die verdagtes se kamer gevind. Sy is vermoedelik ontvoer. Volgens die berig is van die meisies deur die polisiebeamptes met MXit na die aanklagkantoor gelok waar die mans dan glo seks met hulle gehad het. Die meisies is in die sorg van hulle ouers, pleegouers of ŉ plek van veiligheid geplaas. Die ses verdagtes sal na verwagting môre in die Beaufort-Wes-landdroshof verskyn. Lees die volledige storie hier.